### 22.    Beslutning - Kvalitetsstandarder 2020 for personlig pleje, praktisk hjælp, forebyggende besøg samt træning mm. efter Serviceloven

**Åbent**

Sagsnr.: 326-2018-30180       J.nr.: 27.36.00           Dokumentnr.:
326-2020-163799

**Sagstype**

Beslutning.

**Resume og sagens baggrund**

Kommunalbestyrelsen skal årligt godkende
kvalitetsstandarder, som beskriver serviceniveauet for indsatser på
Servicelovens område, såsom pleje, praktisk hjælp, træning mm.

Kvalitetsstandarderne formidler de politiske beslutninger om
mål og prioritering i forbindelse med opgaveløsningen i forhold til målgruppen,
voksne over 18 år.

Når høringsperioden er afsluttet, vil sagen samt høringssvar
blive behandlet i Ældre- og Sundhedsudvalget, Økonomiudvalget og
Kommunalbestyrelsen.

**Indstillinger**

Direktøren indstiller, at forslag til Kvalitetsstandarder
for 2020 sendes i høring i Ældrerådet og Handicaprådet.

**Behandling**

Ældre- og Sundhedsudvalget, Handicaprådet, Ældrerådet,
Ældre- og Sundhedsudvalget, Økonomiudvalget, Kommunalbestyrelsen.

**Sagsfremstilling**

Kvalitetsstandarderne formidler de politiske beslutninger om
mål og prioritering og fastsætter serviceniveauet for den konkrete hjælp.

Kommunalbestyrelsen skal årligt udarbejde
kvalitetsstandarder for ydelser bevilliget efter Ser-viceloven, herunder pleje,
praktisk hjælp, træning etc.

Kvalitetsstandarderne benyttes som oplysning til borgerne
om, hvilke muligheder de har for hjælp og støtte. Dette skaber gennemsigtighed,
hvilket giver mulighed for dialog og forventningsafstemning, samt styrker
borgernes retssikkerhed.

Kvalitetsstandarderne benyttes også som et ledelsesredskab
til opfølgning på sammenhæng mellem de mål, som politikerne fastsætter, de
konkrete afgørelser der træffes i forhold til den enkelte borger samt de
ydelser, der faktisk leveres i borgerens hjem.

I det daglige arbejde bruges kvalitetsstandarderne som ramme
for tildeling af ydelser og levering af hjælp samt opfølgning og tilsyn med
hjælpen.

I de enkelte kvalitetsstandarder er det synliggjort, hvad
borgeren kan forvente i forhold de konkrete indsatser, men også ud fra hvilke
kriterier borgeren kan bevilliges hjælp, samt hvilke krav der stilles til
borgeren.

Kvalitetsstandarderne indgår som en del af den kontrakt, der
indgås med de enkelte leverandører af hjælpen (kommunale som private), blandt
andet for at sikre et ensartet serviceniveau til borgerne uanset bopæl og valg
af leverandør.

Værdighedspolitikken samt Strategien for det gode og værdige
ældre liv er baggrunden for samarbejdsmodellen med borgeren. Strategien danner
basis for det kommunale virke på ældreområdet både i forhold til løsning af
myndighedsopgaver såvel som i det direkte møde med borgeren i forbindelse med
opgaveløsningen.

Strategien samt Kalundborg Kommunes Handicappolitik 2016
udgør, som tidligere, rammen for udarbejdelsen af Kvalitetsstandarder 2020
sammen med det godkendte budget for 2020 samt den reviderede udgave af
Servicelovens §§ pr. 1. januar 2020.

Strategien for det gode og værdige ældre liv taler ind i et
velfærdsparadigme, hvor vores vel-færdsforståelse forandres og nye elementer og
vinkler bygges på vores praksis. Det betyder, at forståelsen om, at den
kommunale opgave er at levere serviceydelser for og til borgerne, erstattes af
en ny forståelse, hvor kommunen i langt højere grad bliver samarbejdspartner og
facilitator i et fællesskab. I dette perspektiv er der fokus på, at opgaven
løses sammen med borgerne. Velfærd bliver i denne forståelse at skabe gode og
værdige (ældre)liv i fællesskab i det omfang, som borgerens ressourcer rækker.

I Kalundborg Kommunes budget 2020 er der afsat midler til at
videreføre det serviceniveau.

I forhold til kvalitetsstandarderne indstiller forvaltningen
følgende præciseringer:

Kvalitetsstandarden for forebyggende hjemmebesøg, er
tilrettet jf. lovændring i § 79a i Lov om Social Service og godkendt den 5.
november i Ældre- og Sundhedsudvalget. Lovændringen betyder, at der er justeret
i målgrupperne for forebyggende hjemmebesøg, og at der nu kan tilbydes
forebyggende og sundhedsfremme i fællesskaber frem for individuelle tilbud.

Forslaget til Kvalitetsstandarder 2020 er vedlagt som bilag.

**Økonomiske konsekvenser**

Ingen.

**Ældre- og Sundhedsudvalgets
møde den 4. februar 2020:**

Sendes til høring i ældrerådet.

Helle Knudsen (A) stemte imod, idet hun ønsker yderligere
tiltag på området for forebyggende hjemmebesøg med henblik på en styrkelse af
den tidlige forebyggelse.

**Ældrerådets møde den 17.
februar 2020:**

Ældrerådet tiltræder Nanni Holm forbehold.

**Handicaprådet – Formandsbeslutning den 23. april 2020:**

Handicaprådet anbefaler kvalitetsstandarderne.

**Administrativ bemærkning den 23. april 2020:**

Grundet Tine Schultz 19’s påvirkning af det politiske
udvalgsarbejde har Handicaprådet ikke haft mulighed for at behandle sagen,
hvorfor Handicaprådets formand har truffet en formandsbeslutning.

Sagen sendes til orientering på Handicaprådets møde den 12.
maj 2020.

**Ældre- og Sundhedsudvalgets
møde den 11. maj 2020:**

Anbefales godkendt.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Kvalitetsstandard 2020 | 326-2020-23560 |